laion/Wikipedia-Exotic huggingface dataset:
NIIRS

NIIRS (ראשי תיבות של: National Imagery Interpretability Rating Scale) הוא מדד המשמש לדירוג איכות תמונות שהופקו באמצעות מערכות דימות שונות. NIIRS נחשב לסטנדרט לדירוג איכות תמונה על ידי מרבית מפענחי התצלומים והמדענים. NIIRS מגדיר דרגות שונות של איכות תמונה והיכולת לפענחה על בסיס סוגי המשימות שהמפענח יכול לבצע עם תמונות בעלות דירוג NIIRS נתון. הרעיון הוא שמפענחי תצלומים אמורים להיות מסוגלים להבחין ביותר פרטים ולבצע משימות פיענוח תובעניות יותר ככל שאיכות התמונה עולה. מדד ה-NIIRS מורכב מ-10 דרגות, החל מ-0 (האיכות הנמוכה ביותר) עד ל-9 (האיכות הגבוהה ביותר). מאחר שסוגים שונים של מערכות דימות מאפשרות להפיק תמונות שאיתן ניתן לבצע סוגים שונים של משימות פיענוח, מדדי NIIRS נפרדים פותחו עבור ארבעה סוגי דימות עיקריים: התחום הנראה, מכ"ם מִפְתָּח סינתטי (SAR), תת-אדום ומולטי-ספקטרלי. National Image Interpretability Rating Scales, באתר פדרציית המדענים האמריקניים
מרב מילר

מרב מילר (נולדה ב-21 במאי 1971) היא שדרנית רדיו וטלוויזיה, עורכת ומגישת חדשות ישראלית. מילר נולדה וגדלה בכפר סבא. את שירותה הצבאי עשתה כמדריכה בחיל האוויר הישראלי. לאחר שחרורה מצה"ל, עבדה במשך מספר שנים כדיילת אוויר, ולמדה תקשורת במכללה למינהל. מילר החלה את דרכה המקצועית ככתבת שטח בחדשות HOT. לאחר מכן החלה לעבוד ברשות השידור כעורכת ומגישת חדשות הכלכלה ברשת ב'. ב-2002 עברה לעריכת החדשות בערוץ הראשון, וגם שם הגישה את חדשות הכלכלה, "מבט לכסף". בין פעילויותיה הבולטות ככתבת שטח בערוץ הראשון היו סיקור תוכנית ההתנתקות וסיקור האירועים בגבול הצפון במלחמת לבנון השנייה. ב-2004 הנחתה את האירוע לבחירת השיר שייצג את ישראל באירוויזיון. בשנה זו גם הגישה את תוצאות הניקוד הישראלי בתחרות. בשנת 2006 הגישה לראשונה את "מבט" כשהחליפה את חיים יבין באופן חד-פעמי בהגשת מהדורת החדשות המרכזית של הערוץ הראשון. ב-10 במאי 2007 הודיע יבין כי בכוונתו לפרוש מהגשת "מבט", לאחר כ-40 שנים בהן הגיש אותה כמגיש יחיד. הנהלת הערוץ הראשון ניהלה משא ומתן עם גאולה אבן, אך לאחר מחלוקות כספיות הוחלט כי לא תגיש את "מבט", ושאת המהדורה יגישו מרב מילר וינון מגל. מהדורת "מבט" הראשונה בהגשתם שודרה ב-10 בפברואר 2008. ב-2008 הנחתה את טקס הענקת פרסי ישראל לצידו של חיים טופול. בשנת 2012 התגלה כי רשות השידור מוציאה כ-10,000 ש"ח בחודש על הוצאות הנסיעות של מרב מילר במוניות. הפרשייה עוררה גלים ברשת האינטרנט, בעיקר בקרב התומכים בסגירת רשות השידור. בשנת 2015 עזבה את כיסא "מבט" לטובת יעקב אילון, ועברה להגיש את תוכנית הבחירות "ישראל בוחרת" לצד אמיר איבגי. לאחר הבחירות, עברה להגיש מגזין ראיונות בשם "הערב בשש", ששודר במשך חצי שנה. בהמשך, ועד לסגירת רשות השידור, הגישה מגזין כלכלה יומי ששמו היה "חשבון יומי עם מירב מילר". ב-2017 שימשה מילר כמגישה מחליפה בתוכנית "הבוקר של קשת" בערוץ 2. באוקטובר אותה שנה מונתה למגישה, לצד מרב בטיטו, של התוכנית "כותרות הבוקר" של קשת בערוץ 2, בה המשיכה גם לאחר המעבר ל"קשת 12". התוכנית ירדה מהאוויר לאחר חודשים ספורים. כיום מילר היא מנחה מחליפה בתוכנית "אנשים", וכן מנחה את תוכנית הנדל"ן של קשת 12 "הקומה ה-12". לקראת הבחירות המוניציפליות של שנת 2023, שנדחו לפברואר 2024, החלה להגיש באולפן אתר "וואלה" את "הזירה המקומית" - ראיונות עם מתמודדים שונים לראשות ערים ומועצות מקומיות. מילר גרושה ואם לשניים. מתגוררת בתל אביב. בסרטה "בעיניים פקוחות", ששודר בתוכנית חשיפה, היא סיפרה שבשנת 2019 אובחנה עם גידול בראש שמאיים על ראייתה. מרב מילר, ברשת החברתית פייסבוק מרב מילר, ברשת החברתית אקס (טוויטר) מרב מילר, ברשת החברתית אינסטגרם מרב מילר, במיזם "אישים" לתיעוד היצירה הישראלית רונית מזרחי, מושיק לין, בגובה העיניים עם מרב מילר, באתר nrg‏, 30 בינואר 2009 ערן בר-און, אם ומגישה בישראל, באתר ynet, 21 בפברואר 2011 אפרת וכטל, ‏אני מנסה לחיות את הרגע. אני ישנה עם הסדינים הכי יפים, באתר ‏מאקו‏, 10 באפריל 2023 רועי ברק, ‏המוניות של מגישת "מבט": עד 10,000 שקל בחודש, באתר גלובס, 30 בינואר 2012 לדוגמה: "אחרי 30 שנות שלטון יחיד - מוצקין בשלה למהפך": ציקי אבישר המועמד לראשות קריית מוצקין באולפן וואלה!, באתר וואלה, 24 באוגוסט 2023 חשיפה, ‏"מפחדת שלא אראה את ילדיי גדלים", באתר ‏מאקו‏, 2 באוקטובר 2022
בנט

האם התכוונתם ל... בנט הוא שם משפחה, ככל הנראה מהמילה הלטינית "בנדיקט" – מבורך. זהו שם משפחתם של האישים הבאים: אדריכלים סופיה היידן בנט – אדריכלית אמריקאית רוברט בנט (אדריכל) – אדריכל ישראלי אנשי אקדמיה ומדענים דוד צבי בנעט – מזרחן ישראלי דוד רפאל בנעט – מהנדס ישראלי צ'ארלס בנט – פיזיקאי ומדען מחשב בתחום עיבוד המידע הקוונטי לסלי בנט – פרמקולוג אמריקאי מדינאים ופוליטיקאים מייקל בנט – סנאטור אמריקאי ממוצא יהודי, נציג קולורדו נטלי בנט – עיתונאית ופוליטיקאית בריטית, ראש מפלגת הירוקים של אנגליה וויילס נפתלי בנט – ראש ממשלת ישראל ה-13 גילת בנט – אשתו של נפתלי בנט קרוליין בנט – פוליטיקאית ורופאה קנדית ריצ'רד בדפורד בנט – ראש ממשלת קנדה ה-11 מוזיקאים אמל בנט – זמרת צרפתייה חיים בנט – מפיק ומלחין חסידי טוני בנט – זמר אמריקאי רובי בנט – מלחין חרדי רוברט ראסל בנט – מלחין ומעבד אמריקאי סופרים אלן בנט – סופר מחזאי ושחקן אנגלי בריט בנט – סופרת אמריקאית שמעון ריקלין (סופר) (גם שמעון ריקלין - בנעט) - סופר, מתרגם ועורך ספרים ישראלי ספורטאים אנתוני בנט – כדורסלן אמריקאי ברוק בנט – שחיינית אמריקאית דארן בנט – כדורגלן אנגלי סם בנט – רוכב אופני כביש אירי רוברט בנט (אתלט) – מידה פטיש אמריקאי רוברט בנט (שחיין) – שחיין אמריקאי רבנים מרדכי בנט – רבה של ניקלשבורג, מגדולי הרבנים בצ'כיה; בניו: ישעיה בנט – רבה של קאליב, מגדולי הרבנים בהונגריה נפתלי בנט – רבה של שאפוב שחקנים ובמאים היילי בנט – שחקנית קולנוע אמריקאית מאט בנט – שחקן מנו בנט – שחקן טלוויזיה וקולנוע ניו זילנדי מקס בנט (שחקן) – שחקן בריטי פין בנט – שחקן אירי-בריטי קלואי בנט – שחקנית וזמרת אמריקאית אחרים השתלת הלב של דייוויד בנט – השתלת הלב הראשונה מבעל חיים רצח דנה בנט – פרשת רצח צעירה תושבת הגליל ב-2003 באנאט – חבל ארץ במפגש הגבולות בין רומניה, הונגריה וסרביה פארק בנט – פארק ציבורי הממוקם ברובע מנהטן שבעיר ניו יורק עקומים – סרט קולנוע (באנגלית: Bent) מאיר מקס בינט בנדיקט
בית ספר נזירות כרמלית

בית ספר נזירות כרמלית המוכר גם כ"בית הספר התיכון האיטלקי" הוא בית ספר ערבי, פרטי, בבעלות הכנסייה הקתולית, השוכן בעיר חיפה. בית הספר נוסד רשמית בשנת 1919 בסיוע Ansmi "האגודה לעזרה למיסיונרים איטלקים", אגודה דתית איטלקית שהוקמה במטרה לסייע לאוכלוסייה נזקקת במזרח התיכון ומתן שירות לצליינים, בעיקר מאיטליה, בעת ביקורם בארץ הקודש. האגודה, בראשות המיסיונר ארנסטו סקיפרלי, הקימה בתי ספר, בתי יתומים, בתי חולים בביירות ובקהיר, ומאוחר יותר את בתי החולים האיטלקיים בחיפה, בנצרת ובירושלים. כאשר עלה הצורך בהקמת בית הספר, פנה סקיפרלי לנזירה תרזה, שהגיעה בחודש מאי 1907 לארץ ישראל, בברכת האפיפיור פיוס העשירי, במטרה להקים מנזר נשים של מסדר האחים של הבתולה הברוכה מריה מהר הכרמל בחיפה. הנזירה תרזה הסכימה להרחיב את פעילותה החינוכית, ויחד עם נזירות נוספות הקימה בית ספר במבנה המנזר. תוך ארבע שנים צמח בית הספר למוסד שחינך למעלה מ-300 תלמידים ברוח קתולית אדוקה מצד אחד, ושואפת להשכלה ולפתיחות לעולם מצד שני. בשנת 1968 נפתח בית הספר התיכון. עם השנים התרחב בית הספר, והוא כולל היום למעלה מ-1,000 תלמידים מגיל הגן ועד כיתה י"ב. בית הספר קלט תלמידים בני דתות שונות, וכיום נחשב כבית ספר יוקרתי בעל אחוזי הצלחה גבוהים בבחינות הבגרות, המחנך את תלמידיו למעורבות בקהילה ולנתינה. בית הספר מגיש 100% מתלמידיו לבחינות הבגרות, מתוכם קרוב ל-90% עוברים את הבחינות בהצלחה.[דרוש מקור] בשנת 2007 חגגו המנזר ובית הספר 100 שנה להיווסדם. בית החולים האיטלקי מכון הרדג, כיום גן ילדים המופעל על ידי הנזירות אתר האינטרנט הרשמי של בית ספר נזירות כרמלית
יצפאן (תוכנית טלוויזיה)

יצפאן הייתה תוכנית אירוח ישראלית בכיכובו של אלי יצפאן ששודרה בין אפריל 2001 ליוני 2006 בהוט 3. התוכנית כללה ראיונות וכן מערכונים בכיכובו של יצפאן שרובם כללו חיקויים, בעיקר של פוליטיקאים. אחד הראיונות הזכורים ביותר הוא ראיון עם ספי ריבלין במהלכו השתולל ריבלין באולפן ושבר את שולחן המראיין של יצפאן. בין הדמויות המזוהות עם מערכוני התוכנית: אושרית חנניה, האלוף לא טוב במיה, ניצב אלברט אפללו, דינה חממי, ועזרא שמש. ב-2001 הגישה מצרים מחאה רשמית לישראל בעקבות סדרת מערכונים בהם חיקה יצפאן את הנשיא חוסני מובארכ. בתוכנית הראשונה התארחו דודו טופז ושמואל פלאטו-שרון ובתוכנית האחרונה, שכללה הומאז' של חיקויים של אריאל שרון וראיונות איתו, התארחו שלמה ארצי, ישראל קטורזה ושלישיית מה קשור שהתפרסמו בה לראשונה. תוכניתו הבאה של יצפאן, "שלום אנד גוד איבנינג", עלתה לשידור בקשת ב-2007. התוכנית הופקה על ידי חברת התוכן של חברות הכבלים ICP (באותה עת חברות הכבלים עוד לא מוזוגו לחברה אחת), ושודרה חמישה ימים בשבוע, בשעה 22:00, החל מאפריל 2001. במקור, תוכננה התוכנית לרדת מהמסך בסוף יוני, לאחר 82 תוכניות. אך היא זכתה להצלחה ורייטינג גבוה, והחוזה עם יצפאן הוארך מספר פעמים. בסך הכל שודרה במשך שש עונות. התוכנית הוחלפה בערוץ הוט 3 בתוכנית של שלישיית מה קשור. "יצפאן" זכתה בשלושה פרסי מסך הזהב ובפרס האקדמיה לטלוויזיה לתוכנית אירוח. יצפאן, במיזם "אישים" לתיעוד היצירה הישראלית ביקורות רוגל אלפר, על אדמה חרוכה, באתר הארץ, 16 באפריל 2001 רוגל אלפר, הפטריוט, באתר הארץ, 20 ביולי 2001 מובארק נגד יצפאן, באתר וואלה, 12 ביוני 2001 גיא בכור (מאמר דעה), אותי זה לא מצחיק, באתר ynet, 13 ביוני 2001 אהוד אשרי, חושך לגויים, באתר הארץ, 26 בינואר 2006 "בכירים במשק הישראלי גילו לנו שיצפאן מחקה את מובארק", באתר גלובס, 12 ביוני 2001 יעל גאוני, ‏שרון הצליח להקפיץ את הרייטינג של יצפאן ל-11%, באתר גלובס, 24 בפברואר 2005 רותה קופפר, אלי יצפאן עובר לערוץ 2, באתר הארץ, 6 בינואר 2007 אביבה קרול, ‏ICP מותחת את החוזה של יצפאן, באתר גלובס, 25 ביוני 2001 אביבה קרול, ‏יצפאן האריך בשנתיים נוספות את החוזה עם ערוץ 3, באתר גלובס, 16 בינואר 2002 אביבה קרול, ‏חברות הכבלים חתמו עם יצפאן לשתי עונות נוספות, עד סוף שנת 2005, באתר גלובס, 29 ביוני 2003 יעל גאוני, ‏סופית: יצפאן יישאר לעונה נוספת ב-HOT, באתר גלובס, 10 ביולי 2005 יעל גאוני, ‏"מה קשור" תחליף את יצפאן בעלות של 2.5 מיליון דולר, באתר גלובס, 20 בנובמבר 2006 גואל פינטו, הזוכות הגדולות בפרסי האקדמיה לטלוויזיה - חברות הכבלים, באתר הארץ, 5 ביוני 2003 גואל פינטו, האקדמיה הישראלית לקולנוע הכריזה על המועמדים לפרסים, באתר הארץ, 29 באפריל 2004 רותה קופפר, אהבה או מתנחלים, באתר הארץ, 25 ביולי 2005
טימי באוורס

טימותי ג'רמיין באוורס (באנגלית: Timothy Jermaine Bowers; נולד ב-9 בינואר 1982 במילווקי, ויסקונסין) הוא כדורסלן עבר אמריקאי, ששיחק בעמדות הרכז והקלע. באוורס החל את הקריירה באוניברסיטת מיסיסיפי ושיחק לצד מריו אוסטין, ששיחק בהפועל ירושלים. לאחר כשנתיים עבר לאוניברסיטת סנטה קלרה, בתקופה זו זכה בתואר מלך החטיפות של הליגה ונבחר לחמישיית העונה. בעונת 2004/2005, עבר לאשוויל אלטיטיוד וזכה באליפות ליגת הפיתוח של ה-NBA, בקיץ של אותה השנה שיחק במדי פיניקס סאנס בליגת הקיץ של ה-NBA. עם סיום לימודיו נרשם לדראפט ה-NBA‏, אך לא נבחר. בעונת 2005/2006, חתם בקבוצת מכבי גבעת שמואל וסייע לקבוצה להישאר בליגת העל בכדורסל כשסיים עם ממוצעים של 21 נקודות, 5 ריבאונדים ו-3 אסיסטים למשחק. בעונת 2006/2007, חתם בקבוצת הפועל ירושלים וזכה עמה פעמיים בגביע המדינה בכדורסל ובגביע ווינר סל. בעונת 2009/2010, חתם בקבוצת יובקזרטה באסט, ששיחקה בליגת העל האיטלקית. בעונת 2011/2012, חתם בקבוצת רייר ונציה. בעונת 2013/2014, חתם בקבוצת הכדורסל טורינו. בחודש פברואר 2015, חתם בקבוצת קורויבוס מליגת הכדורסל היוונית השנייה. בעונת 2016/2017, חתם בקבוצת ארורה יזי מליגת הכדורסל האיטלקית השנייה. בעונת 2017/2018, חתם בקבוצת פאלקאנסטרו ביאלה וסיים עם ממוצעים של 13.1 נקודות, 4.9 ריבאונדים ו-3.5 אסיסטים למשחק. בעונת 2018/2019, חתם בקבוצת אנדראה קוסטה אימולה. אשוויל אלטיטיוד אליפות ליגת הפיתוח (1): 2004/2005 הפועל ירושלים גביע המדינה (2): 2007/2008,2006/2007 גביע ווינר סל (1): 2008/2009 פרופיל, באתר Sports-Reference פרופיל, באתר eurobasket קלעי כל הזמנים, באתר מנהלת ליגת העל בכדורסל ניצחון של פעם בעשור – גם ניצחון על מכבי וגם במשחק נוק אאוט, באתר כל העיר פרופיל טימי באוורס, באתר מאקו איתי שנקמן, טימי באוורס: "אנחנו נהנים לשחק ביחד", באתר ynet, 15 בפברואר 2007 ריאיון עם טימי באוורס, באתר Eurocupbasketball משה לוי, ‏הרכז האמריקני טימי באוורס חתם בגבעה, באתר ONE‏, 4 באוגוסט 2005 טימי באוורס חתם בהפועל ירושלים, באתר www.makorrishon.co.il גילעד פולדש, ‏טימי באוורס: מקווה שזה המשחק האחרון בנהריה, באתר ONE‏, 4 במאי 2009 הפועל ירושלים מחזיקת גביע ווינר 2008/09, באתר ‏מאקו‏, 16 באוקטובר 2008 "לעולם לא אשכח את ההפסד הזה, עד היום אני חושב עליו", באתר www.israelhayom.co.il
Jeff Wayne's Musical Version of The War of the Worlds

The War of the Worlds, ובשמו המלא "Jeff Wayne's Musical Version of "The War of the Worlds הוא אלבום כפול שיצר ג'ף ויין משנת 1978, המבוסס על רומן מדע בדיוני שנכתב על ידי ה. ג'. ולס ופורסם בשנת 1898 בשם "מלחמת העולמות". העלילה עוסקת בפלישת אנשי המאדים לכדור הארץ. סיפור העלילה מגולל על ידי קריינות של מספר בגוף ראשון ובו משולבים קטעי תסכית מתוך העלילה ושירים המספרים גם הם את הסיפור. מבחינה מוזיקלית, האלבום נע בין רוק אלקטרוני, מוזיקת סרטים ורוק פרוגרסיבי והדבר ניכר בעיקר בנעימות המוזיקליות הרבות שבו. מרבית העלילה מתרחשת באזור הכפרי של דרום מזרח אנגליה בשנותיה האחרונות של המאה התשע עשרה. העלילה נמשכת על פני תקופת זמן של מספר ימים, בהם בוצעו נחיתות שונות של החייזרים ברחבי אנגליה. הדובר מספר את סיפור הפלישה דרך סיפורו האישי וחוויותיו, החל בתיאור נחיתה של כלי תעופה מהמאדים בקרבת לונדון. בתחילה בנו אנשי המאדים מכונות המהלכות על שלוש רגליים המצליחות להרוס את כל העומד בדרכן. הצבא הבריטי מנסה להדוף את מכונות המלחמה בעזרת שימוש בארטילריה ימית ויבשתית. כוחות הצבא אינם מצליחים לעמוד בפני המתקפה ולונדון מתרוקנת מיושביה שנמלטים ממנה אחוזי בהלה. בדרכו מאזור הנחיתה ללונדון, בחיפוש אחר אהובתו, נתקל המספר בהרס ובהרג שהשאירו המכונות וכן בדמויות שונות המתמודדות עם הפלישה בדרכן: חייל ארטילריה צעיר בעל חזון להקמת תרבות חדשה תחת האדמה אשר בבוא היום תלחם בפולשים; כומר המאמין שהמכונות הן התגלמות שדים שטניים שנשלחו להעניש את האנושות על חטאיה, וכן אשתו האופטימית ואוהבת האדם. בסופו של דבר, הדובר מוודא כי שלום לאהובתו, ואנשי המאדים מושמדים בעקבות זיהום חיידקי, ולא בעזרת נשק או תחבולות אנושיות כלשהן. היצירה היא בעיקרה אינסטרומנטלית, הכוללת מספר שירים נפרדים, ובתוכה משולב הסיפור המקורי על ידי קטעי קריינות והמחזה. באלבום משתתפים כמה מהאומנים הבולטים של התקופה, ובהם שחקן הקולנוע ריצ'רד ברטון בתפקיד המספר, וג'סטין היווארד מלהקת המודי בלוז בביצוע שיר שהפך ללהיט סולו עצמאי - "סתיו לנצח" (Forever Autumn). האלבום הופץ גם בגרסאות בספרדית ובגרמנית. בשנות השמונים השתמשו המפרסמים א.ד. מטלון בקטע מתוך האלבום כרקע לפרסומות שהופקו לקולנוע. בשנת 2005 הוצא האלבום מחדש בגרסה רגילה, ובגרסה מורחבת הכוללת בונוסים ותוספות. בשנת 2012 הוציא ג'ף ויין גרסה עדכנית לאלבום, תחת השם הגרסה המוזיקלית של ג'ף ויין ל"מלחמת העולמות" - הדור החדש (Jeff Wayne's Musical Version of "The War of the Worlds" - The New Generation), הפעם עם ליאם ניסן בתפקיד המספר. לצידו השתתפו באלבום, בין השאר, גארי בארלו (סולן להקת טייק ד'את), ריקי וילסון (סולן להקת קייזר צ'יפס) וג'וס סטון. גרסה ישראלית, בהשתתפות אקי אבני בתפקיד המספר ובביצוע של סימפונט רעננה, הוצגה בחודש יולי 2009 במבצר שוני בבנימינה והייתה אמורה להמשיך אך בוטלה. כל השירים נכתבו והולחנו על ידי ג'ף ויין.  אתר האינטרנט הרשמי של Jeff Wayne's Musical Version of The War of the Worlds מידע על האלבום Jeff Wayne's Musical Version of The War of the Worlds באתר MusicBrainz מידע על האלבום Jeff Wayne's Musical Version of The War of the Worlds באתר AllMusic האלבום Jeff Wayne's Musical Version of The War of the Worlds באתר Discogs האלבום Jeff Wayne's Musical Version of The War of the Worlds באתר ספוטיפיי האלבום Jeff Wayne's Musical Version of The War of the Worlds באתר יוטיוב סתיו נצחי (Forever Autumn) באתר פופרוק עם סיפור מלחמת העולמות, מעריב, 15 בינואר 1979 התרגום המלא באתר רדיו פלוס ישראל
חרוב (פירושונים)

האם התכוונתם ל... חרוב – עץ ירוק עד ממשפחת הקסאלפיניים כפר חרוב – קיבוץ של תנועת התק"ם בדרומה של רמת הגולן אליאב (שם קודם "חרוב") - יישוב קהילתי בחבל לכיש השייך למועצה אזורית לכיש חרובה – כפר ערבי שחרב ב-1948 נחל חרובים – נחל באזור הכרמל סיירת חרוב – סיירת פיקודית שהשתייכה לפיקוד מרכז גדוד חרוב – כינויו של גדוד 93 של חטיבת כפיר, שהפך בנובמבר 2017 ל"סיירת חרוב החדשה" סיירת חרוב החדשה – יחידה מובחרת של צה"ל, המתמחה בלחימה בטרור, בדגש על טרור באיו"ש ורצועת עזה
ברתולומאו סקאפי

ברתולומאו סקאפי (איטלקית: Bartolomeo Scappi, נולד ככל הנראה אחרי 1500 בוונציה; מת ב-13 באפריל 1577) היה טבח מפורסם בתקופת הרנסאנס. קיים מעט מאוד מידע ודאי על קורות חייו. העובדה הראשונה המתועדת היא מאפריל 1536, כשהוא ארגן משתה לכבודו של החשמן לורנצו קמפג'ו. הוא שירת מספר חשמנים נוספים לאחר מכן, ובכללם פאולוס השלישי ויוליוס השלישי ואחר כך היה הטבח האישי של האפיפיור פיוס הרביעי במטבח הוותיקן. הוא המשיך לעבוד כשף גם תחת פיוס החמישי. עיקר תהילתו היא מספר הבישול שפרסם, Opera dell'arte del cucinare. בספר הוא מפרט כ-1000 מתכונים מתקופת המטבח של תקופת הרנסאנס, טכניקות בישול בנות זמנו וכלי המטבח הזמינים, כולל התמונה הראשונה הידועה של מזלג. הוא טען כי פרמזן היא הגבינה הטובה ביותר עלי אדמות, וציין כי "כבד האווז שמגדלים היהודים גדול וכבד במיוחד - ושוקל בין שתיים לשלוש ליטראות" (דבר המעיד כי היהודים בסביבתו נהגו לפטם את האווזים). הספר פורסם שוב בין 1570 ו-1643. סקאפי התעניין במטבחים זרים ובניסיון לפתח מתכונים חדשים ולמעשה חולל מהפכה במטבח של תקופתו, כששילב מצרכים חדשים שיובאו מיבשת אמריקה במאכלים. הוא גם הביע עניין רב במטבח הספרדי, הצרפתי והגרמני, ואף תיאר הכנת מאכל עם קוסקוס. מדיה וקבצים בנושא ברתולומאו סקאפי בוויקישיתוף מספר מתכונים של סקאפי (מתורגמים לאנגלית) עותק פקסמיליה מקוון של הספר Opera dell'arte del cucinare
קרל אלמנדורף

קרל אדוארד מריה אלמנדורף (בגרמנית: Karl Eduard Maria Elmendorff;‏ 25 באוקטובר 1891 – 21 באוקטובר 1962) היה מנצח אופרה גרמני. אלמנדרוף, יליד דיסלדורף, למד מוזיקה בקולג' למוזיקה ובבית הספר הגבוה למוזיקה בקלן משנת 1913 עד 1916, אצל פריץ שטיינבאך והרמן אבנדרות. בראשית הקריירה שלו ניצח במספר ערים: מ-1916 עד 1919 בדיסלדורף מ-1920 עד 1923 במיינץ מ-1923 עד 1924 בהאגן מ-1925 באופרה הממלכתית של בוואריה במינכן מ-1927 עד 1942 בפסטיבל ביירוית אלמנדורף היה גם מנצח אורח קבוע בבתי אופרה בכמה מערי אירופה, ביניהם לה סקאלה, מילאנו. את תפקידו הבכיר בפסטיבל ביירוית, שם נמנה עם סגל הניצוח במשך יותר מעשור, חב במידה רבה לעובדה, שמנצחים אחרים לא יכלו (בגלל יהדותם), או לא היו מוכנים (בגלל התנגדותם למדיניות הנאצית) להופיע בביירוית אחרי שהפסטיבל עבר לשליטת הנאצים. דמדומי האלים - הקלטה חיה, ביירוית 1942, Music & Arts Program, 2000 (הקלטה 1942) טנהויזר, "תקליטי נאקסוס" 2001 (הקלטה 1930) טריסטן ואיזולדה, "נאקסוס" 2003 (הקלטה 1928) קרל אלמנדורף, באתר AllMusic (באנגלית) קרל אלמנדורף, באתר MusicBrainz (באנגלית) קרל אלמנדורף, באתר Discogs (באנגלית) "Bayreuth's Blight", Time, 19 June 1933. Retrieved on 2007-09-21.
מאר (גאולוגיה)

מַאר (או מאאר, באנגלית: Maar) הוא שקע שנוצר כלוע התפוצצות משנית של הר געש, והוא המבנה הגעשי הנפוץ ביותר אחרי חרוט סקוריה. מבנה המאר הוא בדרך כלל מכתש רחב רדוד בעל קרקעית שטוחה שהמדענים מעריכים כי נוצרו מעל דיאטרמים. שולי המאר נמוכים יחסית ובנויים מתערובת של שברים של סלעי פרץ וסלעים שנתלשו מקירות הדיאטרם. נטיית השכבות קטנה והן מוטות החוצה מהמכתש. פעמים רבות מתמלא מרכז המבנה במים וניתן למצוא בתוכו משקעים אגמיים. קוטר המארים נע בין 60 מטרים ל-2,000 מטרים ועומקם בין 10 מטרים ל-200 מטרים. סחיפה עמוקה של המאר תחשוף כנראה את הדיאטרם שמתחתיו. המאר נוצר על ידי התפרצות פריאטית - התפרצות שמקורה געשי והיא בעלת עוצמה רבה, ומתרחשת כאשר מי תהום באים במגע עם לבה או מאגמה לוהטת והופכים לקיטור דחוס. ההתפרצות מאופיינת בנחשולים של חומר פירוקלסטי, בעיקר טוף, אך גם שברי סלע מקוריים שהיו באזור ההתפרצות. מקור השם מהעיירה הגרמנית דאון באזור הגעשי של הרי אייפל במדינת ריינלנד-פפאלץ, שלידה מצויים שלושה מארים. בניב הגרמני המקומי Maar הוא וריאציה על המילה הלטינית Mare (ים). המארים הגדולים ביותר בעולם מצויים בצפון אלסקה. קוטרם נע בין 4,000 מ' עד 8,000 מ' ועומקם עד 300 מ'. גודלם העצום נוצר כתוצאה ממגע בין מאגמה לקרקע קפואה ועתירת נוזלים. ניתן היה לחזות בהיווצרות מאר כאשר בהתפרצות שהתרחשה ב-1977 נוצרו באלסקה שני מארים (Ukinrek Maars). מקומות נוספים בהם יש מארים מצויים במערב ארצות הברית, באזור הרי האייפל בגרמניה, שם תוארו לראשונה, ובאזורים שונים בעולם המאופיינים גאולוגית כצעירים מבחינה געשית. כקילומטר וחצי דרומית מזרחית לעיירה דאון מצויות שלושת המארים שנתנו את השם לתופעה. שלושת המארים קרובים אחד לשני ומופרדים על ידי סוללות של טוף. המארים הם: "גמונדנר מאר" (Gemündener Maar, אורכו 325 ועומקה 38 מטרים), "וינפלדר מאר" (Weinfelder Maar, אורכו 525 מטרים ועומקו המרבי 51 מטרים), ו"שלקנמרנר מאר" (Schalkenmehrener Maar, אורכו 575 מטרים, ועומקו המרבי 21 מטרים). בארצות הברית יש כמה ריכוזי מארים. סמוך לעיר אל פאסו בטקסס מצויים שני מארים יבשים: "קילבורנ'ס הול" (Kilbourne Hole) ו"הנט'ס הול" (Hunt's Hole). דוגמה טובה למאר הוא "אגם המלח זוני" (Zuni Salt Lake) בניו מקסיקו, אגם מלוח רדוד במכתש שתחתיתו שטוחה, שקוטרו כ-2,000 מטרים ועומקו 120 מטרים. שוליו הנמוכים בנויים משברים חופשיים של לבה בזלתית וסלעים מקירות הדיאטרם (אבן חול, צפחה ואבן גיר), כמו גם גושים אקראיים של סלעים שהועפו מעומק רב. ב-1986 גרמה רעידת אדמה לשחרור כמויות גדולות של פחמן דו-חמצני מהמאר המכונה אגם ניוס בקמרון שבאפריקה ו-1,700 איש מהכפרים בסביבה מתו מחנק. בישראל נחשב שקע הבזלת של דלתון בגליל העליון למאר, וגם בריכת רם היא, על פי ההשערה המקובלת ביותר, מאר. ביער אודם נמצאים 23 ג'ובות יבשות ואחת ההשערות היא שהן מארים יבשים. מדיה וקבצים בנושא מאר בוויקישיתוף מאר במילון המונחים של USGS מארים וחרוטי טוף באתר USGS רשימת המארים בעולם מאר, באתר אנציקלופדיה בריטניקה (באנגלית) וינפלדר מאר, ליד דאון בגרמניה, אחד משלושת המארים הראשונים שתוארו אגם הודאויקה במיאזאקי שביפן אגמי הר השטן (Devil Mountain Lakes) באלסקה, האגמים הגדולים ביותר בעולם בתוך מאר בפסקת הקישורים החיצוניים יש קישור לאתר המכיל את הרשימה בשלמותה.
התפרצות פריאטית

התפרצות פריאטית (באנגלית: phreatic eruption), מכונה גם פיצוץ פריאטי, התפרצות אולטרה-וולקנית או התפרצות קיטור, מתרחשת כאשר מאגמה מחממת מי תהום או מים עיליים. הטמפרטורה הקיצונית של המגמה (בין 500 ל 1,170 מעלות צלזיוס) גורם לאידוי כמעט מיידי של מים לאדים, וכתוצאה מכך נוצר פיצוץ של אדים, מים, אפר, סלע ופצצות געשיות. בהר סנט הלנס במדינת וושינגטון, מאות התפוצצויות קיטור קדמו להתפרצות הפליניאנית של הר הגעש בשנת 1980. אירוע גיאותרמי פחות אינטנסיבי עלול לגרום ל"הר געש בוצי". התפרצויות פריאטיות כוללות בדרך כלל שברי סלעים ואדים, כאשר הימצאות לבה נוזלית היא יוצאת דופן. הטמפרטורה של השברים יכולה להיות קרה או לוהטת. אם מאגמה מותכת נמצאת אף היא, וולקנולוגים מסווגים את האירוע כהתפרצות פריאטו-מאגמטית. התפרצויות אלה יוצרות מדי פעם מכתשים רחבים הנקראים מארים. פיצוצים פריאטיים יכולים להיות מלווים בפליטת גז פחמן דו-חמצני או מימן גופרי בכמות גדולה. פחמן דו-חמצני בריכוז של 30% יכול לחנק ולמוות, ואילו מימן גופרי פועל כרעל רחב-ספקטרום. התפרצות פריאטית באי ג'אווה בשנת 1979 הרגה 140 בני אדם, שרובם מתו כתוצאה משאיפת גזים רעילים. קרקאטואה - אינדונזיה, 1883. קילוואה - הוואי, ארצות הברית סירטסיי - איסלנד, 1963–65 טאאל - פיליפינים, 1965,1977, 2020, 2021 טרומאה - יפן, 1982 הר אונטייק - יפן, 2014 מאיון - פיליפינים, 2013 האי וייט - ניו זילנד, 2019 מדיה וקבצים בנושא התפרצות פריאטית בוויקישיתוף Mullineaux, D.R. et al. (1987) Volcanic Hazards in the Hawaiian Islands in Volcanism in Hawaii, volume 1, USGS Professional Paper 1350, page 602. "VHP Photo Glossary: Phreatic eruption". Volcano Hazards Program. U.S. Geological Survey. נבדק ב-13 בנובמבר 2010. {{cite web}}: (עזרה) "On February 20th, 1979, 142 inhabitants of Dieng Plateau (Indonesia) were asphyxiated by poisonous gases during a mild phreatic eruption. From later fields gas collection and analysis, the casualties are considered to be due to CO2 rich volcanic gases." F. Le Guern, H. Tazieff and R. Faivre Pierret, "An example of health hazard: People killed by gas during a phreatic eruption: Diëng plateau (Java, Indonesia), February 20th 1979", Bulletin of Volcanology 45 (1982): 153–156. "A precursory phreatic or phreatomagmatic stage has been identified in the 1883 Krakatau eruption (Simkin and Fiske, 1983)". A precursory phreatic or phreatomagmatic stage has been identified in the 1883 Krakatau eruption (Simkin and Fiske, 1983). David J. W. Piper, Georgia Pe-Piper and Darren Lefort, "Precursory activity of the 161 ka Kos Plateau Tuff eruption, Aegean Sea (Greece)", Bulletin of Volcanology 72 (2010): 657–669. Simkin T, Fiske RS (1983) Krakatau 1883: The Volcanic Eruption and its Effects. Smithsonian Institution Press, Washington. "On May 10, 1924, a violent phreatic (steam) eruption began in Halema'uma'u that sent repeated columns of ash high into the sky. The explosions continued for 18 days, with the largest occurring on May 18. The steam explosions hurled rocks as large as eight tons as far as 0.6 miles from the crater; these blocks still surround Halema'uma'u. One of these blocks fatally injured a Mr. Taylor, who approached too close to the crater to take a photograph." Phreatic Eruptions, Hawaiian Volcano Observatory, US Geological Survey, 6 May 1994.